WINMED จับมือ “ตม.-รพ.วชิระภูเก็ต” รับบริจาคเลือดชาวต่างชาติ
WINMED ร่วมมือ “ตม.-รพ.วชิระ” ออกหน่วยรับบริจาคเลือดชาวต่างชาติ โครงการ “Phuket Blood Donation Drive” เพื่อสำรองให้พอสำหรับนักท่องเที่ยว ลดปัญหาขาดแคลนโลหิตให้สถานพยาบาล ในพื้นที่ จ.ภูเก็ต
WINMED ร่วมมือ “ตม.-รพ.วชิระ” ออกหน่วยรับบริจาคเลือดชาวต่างชาติ โครงการ “Phuket Blood Donation Drive” เพื่อสำรองให้พอสำหรับนักท่องเที่ยว ลดปัญหาขาดแคลนโลหิตให้สถานพยาบาล ในพื้นที่ จ.ภูเก็ต
28 ธ.ค. 2565

นายบุญเถลิง คำปวนบุตร ประธานเจ้าหน้าที่บริหารด้านการขายและการตลาด ผลิตภัณฑ์การตรวจวินิจฉัยทางธนาคารเลือด และวิทยาการเซลล์ต้นกำเนิด บริษัท วินเนอร์ยี่ เมดิคอล จำกัด (มหาชน) หรือ WINMED นำคณะทีมงาน ออกหน่วยรับบริจาคโลหิตชาวต่างชาติ ในโครงการ Phuket Blood Donation Drive จัดโดย ตรวจคนเข้าเมืองภูเก็ต และโรงพยาบาลวชิระภูเก็ต เพื่อจัดหาโลหิตสำรองทุกหมู่ให้เพียงพอสำหรับนักท่องเที่ยวและลดปัญหาการขาดแคลนโลหิตให้สถานพยาบาลในพื้นที่จ.ภูเก็ต และจังหวัดใกล้เคียง โดยได้รับเกียรติจาก นายดนัย สุนันทารอด รองผู้ว่าราชการจังหวัดภูเก็ต เป็นประธานการเปิดรับบริจาคโลหิต ณ เซ็นทรัลฟลอเรสต้า จ.ภูเก็ต